चितवनलाई हराउँदै विराटनगर दोस्रो चरणमा 
बाबर हायातले आक्रामक ब्याटिङ गरेपछि एभरेस्ट प्रिमियर लिग (इपिएल) अन्तर्गत शुक्रबारको दोस्रो खेलमा विराटनगर वारीयर्सले चितवन टाइगर्सलाई ७१ रनले पराजित गरेको छ । पहिलो ब्याटिङ गरेको विराटनगरले निर्धारित २० ओभरमा ८ विकेट गुमाउँदै १ सय ७४ रनको विशाल योगफल खडा गरेको थियो
काठमाडौँ — बाबर हायातले आक्रामक ब्याटिङ गरेपछि एभरेस्ट प्रिमियर लिग (इपिएल) अन्तर्गत शुक्रबारको दोस्रो खेलमा विराटनगर वारीयर्सले चितवन टाइगर्सलाई ७१ रनले पराजित गरेको छ । पहिलो ब्याटिङ गरेको विराटनगरले निर्धारित २० ओभरमा ८ विकेट गुमाउँदै १ सय ७४ रनको विशाल योगफल खडा गरेको थियोविराटनगरका बाबर हायातले ४२ बलमा ८१ रन जोडेका थिए । अन्सुमन रथले ४१ रनको योगदान दिए । चितवनका लागि अन्तिम ओभरमा प्रवीन गुप्ताले लगातार चार विकेट लिएका थिए । उनले कुल पाँच विकेट लिए । जवाफी ब्याटिङमा उत्रिएको चितवन १९ औं ओभरमा १ सय ३ रनमात्र जोड्न सक्यो । ओपनर दिलीप नाथलाई शून्यमा गुमाएको टोलीका लागि भीम सार्कीले सर्वाधिक २४ रनको योगदान दिए । सन्दिप सुनारले १६, साबेज खानले १२ र कप्तान दिपेन्द्र सिंह ऐरीले ९ रन जोडे । प्रवीन गुप्ता १३ रनमा अविजित रहँदा कमल सिंह ऐरीले पनि १३ रन जोडे । विराटनगरका वसन्त रेग्मीले ४ विकेट हात पारे ।यो चितवनको लगातार तेस्रो हार हो । विराटनगरले भने लगातार तेस्रो जित दर्ता गरेको छ । यस जितसँगै विराटनगर दोस्रो चरणमा प्रवेश गरेको छ ।